স্টাফ রিপোর্টার ॥ কাউন্সিলর জুনেদ মিয়া ও গৌতম রায়সহ ১০ জনের বিরুদ্ধে আদালতে জায়গা দখলের অভিযোগ দেয়া হয়েছে। উমেদনগর গ্রামের আছির মামদ বাদী হয়ে গত ২০ মার্চ অতিরিক্তি জেলা ম্যাজিস্ট্রেট আদালতে অভিযোগটি দায়ের করেছেন। অভিযোগে অন্য অভিযুক্তরা হচ্ছেন-নোয়াবাদ এলাকার আইয়ুব আলী, বাবুল মিয়া, সামসু মিয়া, মাখন মিয়া, হাবিবুর রহমান, তৈয়ব আলী, স্বপন মিয়া ও সামসু মিয়া। অভিযোগ সূত্রে জানা গেছে-গোবিন্দপুর গ্রামের জয়নাল আবেদীন ও শাহীন আহমেদ হবিগঞ্জ শহরে সুলতান মাহমুদপুর মৌজায় জেএল নং-১৭, খতিয়ান নং-সাবেক ২৩৩৭ হাল খতিয়ান নং-৩৭৭৮, সাবেক দাগ নং-৮১৪৩ ও ৮১৭০ এবং হাল দাগ নং-১৯৩৬ এ ৩ শতক জায়গা খরিদ করেন। উক্ত মামলার বাদী আছির মামদ জায়গাটি দেখাশুনা করছেন। সম্প্রতি আসামীরা জায়গাটি জোরপূর্বক দখল করতে নানাভাবে প্রচার করছে। ...